62024CO0264_INF
Uznesenie Súdneho dvora (deviata komora) z 20. septembra 2024 –[Gašlić] (
i
)
(vec C‑264/24)
„Návrh na začatie prejudiciálneho konania – Článok 53 ods. 2 a článok 94 Rokovacieho poriadku Súdneho dvora – Súdna spolupráca v občianskych veciach – Súdna právomoc, uznávanie a výkon rozsudkov v občianskych a obchodných veciach – Nariadenie (EÚ) č. 1215/2012 – Uplatniteľnosť – Cezhraničný prvok – Požiadavka uviesť dôvody opodstatňujúce nevyhnutnosť odpovede Súdneho dvora – Neuvedenie dostatočných spresnení – Zjavná neprípustnosť“
1.
Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte – Rozsah povinnosti v oblasti justičnej spolupráce v občianskych veciach – Otázka položená v súvislosti so sporom sústredeným v jednom členskom štáte – Neuvedenie väzby, na základe ktorej by bol požadovaný výklad potrebný na vyriešenie sporu – Zjavná neprípustnosť
(Článok 267 ZFEÚ; Štatút Súdneho dvora, článok 23; Rokovací poriadok Súdneho dvora, článok 53 ods. 2 a článok 94; nariadenie Európskeho parlamentu a Rady č. 1215/2012)
(pozri body 16 – 21, 25 – 28)
2.
Súdna spolupráca v občianskych veciach – Súdna právomoc a výkon rozhodnutí v občianskych a obchodných veciach – Nariadenie č. 1215/2012 – Pôsobnosť – Existencia cezhraničného prvku – Spor medzi účastníkmi konania s bydliskom v tom istom členskom štáte – Predmet sporu alebo dotknutá situácia, ktorá sa týka viacerých členských štátov alebo jedného tretieho štátu – Zahrnutie
(Nariadenie Európskeho parlamentu a Rady č. 1215/2012)
(pozri body 22 – 24)
Výrok
Návrh na začatie prejudiciálneho konania, ktorý podal Općinski sud u Novom Zagrebu (Obvodný súd Nový Záhreb, Chorvátsko) rozhodnutím zo 4. apríla 2024, je zjavne neprípustný.
(
i
)	Názov tejto veci je fiktívny. Nezodpovedá skutočnému menu ani názvu žiadneho z účastníkov konania.